[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 14.12.2006

COM(2006) 801 τελικό

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

έκθεση για το 2006 σχετικά με την εφαρμογή του κανονισμού (ΕΚ) αριθ. 450/2003 του Ευρωπαϊκού Κοινοβουλίου και του Συμβουλίου

1. Εισαγωγή

Το κόστος εργασίας θεωρείται γενικά σημαντικός παράγοντας στην ανάλυση της βραχυπρόθεσμης και μεσοπρόθεσμης οικονομικής ανάπτυξης. Η έγκαιρη κατάρτιση του δείκτη κόστους εργασίας στην ευρωζώνη εκτιμάται από την Επιτροπή και την Ευρωπαϊκή Κεντρική Τράπεζα ότι είναι κρίσιμης σημασίας για την εκτίμηση της πληθωριστικής πίεσης που μπορεί να δημιουργείται από τις βραχυπρόθεσμες εξελίξεις στην αγορά εργασίας. Επίσης, ο δείκτης κόστους εργασίας είναι σημαντικός για τις μισθολογικές διαπραγματεύσεις των κοινωνικών εταίρων και για την ίδια την Επιτροπή για την παρακολούθηση των βραχυπρόθεσμων εξελίξεων που αφορούν το κόστος εργασίας.

Ο κανονισμός (ΕΚ) αριθ. 450/2003 του Ευρωπαϊκού Κοινοβουλίου και του Συμβουλίου της 27ης Φεβρουαρίου 2003 σχετικά με το δείκτη κόστους εργασίας θεσπίζει ένα κοινό πλαίσιο για την κατάρτιση, τη διαβίβαση και την αξιολόγηση συγκρίσιμων δεικτών κόστους εργασίας στην Κοινότητα (ΕΕ L 69 της 13.3.2003, σ. 1). Η Επιτροπή (Eurostat) δημοσιεύει τριμηνιαίο δελτίο τύπου σχετικά με το δείκτη κόστους εργασίας.

Το άρθρο 13 του προαναφερθέντος κανονισμού απαιτεί την υποβολή εκθέσεων ανά διετία σχετικά με την εφαρμογή του κανονισμού. Οι εκθέσεις αυτές αξιολογούν, ειδικότερα, την ποιότητα των στοιχείων ΔΚΕ και των αναδρομικών στοιχείων που διαβιβάζονται.

Η Επιτροπή εξέδωσε εκτελεστικό κανονισμό τον Ιούλιο του 2003 (κανονισμός ΕΚ αριθ. 1216/2003, ΕΕ L 169 της 8.7.2003, σ. 37), ο οποίος ορίζει λεπτομερέστερα τις διαδικασίες διαβίβασης του δείκτη, τις συγκεκριμένες (εποχικές) διορθώσεις που πρέπει να γίνονται και το περιεχόμενο των εθνικών εκθέσεων ποιότητας.

Η σύνταξη ετήσιων εθνικών εκθέσεων ποιότητας προβλέπεται από το άρθρο 8 παράγραφος 2 του κανονισμού (ΕΚ) αριθ. 450/2003, στον οποίο η ποιότητα του δείκτη κόστους εργασίας αναφέρεται με τους ακόλουθους όρους: καταλληλότητα, ακρίβεια , επικαιρότητα και χρονική συνέπεια, προσβασιμότητα και σαφήνεια, συγκρισιμότητα , συνεκτικότητα και πληρότητα . Στην παρούσα έκθεση αποδίδεται έμφαση στους όρους με τα πλάγια στοιχεία.

Οι μικρές παρατυπίες όσον αφορά καθυστερήσεις στη διαβίβαση δεν αναφέρονται, καθώς κανονικά πρόκειται για προσωρινό φαινόμενο.

Το παράρτημα της παρούσας έκθεσης περιλαμβάνει τις επικείμενες εθνικές ενέργειες βελτίωσης από όσα κράτη μέλη έχουν υποβάλει τις πληροφορίες αυτές.

2. Η γενικη προοδοσ μετα την τελευταια εκθεση

Από την υλοποίηση της υποβολής εκθέσεων το 2004[1] έχει σημειωθεί ουσιαστική πρόοδος, ιδίως όσον αφορά τη γενική διαθεσιμότητα του δείκτη κόστους εργασίας. Έως τώρα, όλα τα κράτη μέλη της ΕΕ έχουν εφαρμόσει το ΔΚΕ και παραδίδουν τακτικά δεδομένα στην Επιτροπή (Eurostat), αν και πολλές φορές όχι εντός των προβλεπόμενων προθεσμιών.

Εάν ο ΔΚΕ είναι διαθέσιμος από όλα τα κράτη μέλη τότε είναι δυνατή η κατάρτιση συνολικών στατιστικών για την Ευρωπαϊκή Ένωση και η σύγκριση με αρκετά μεγάλη ακρίβεια της εξέλιξης του ωριαίου κόστους εργασίας μεταξύ των κρατών μελών. Ωστόσο, υπάρχουν κάποια θέματα ποιότητας για τα οποία απαιτείται ακόμη να καταβληθεί ιδιαίτερη προσπάθεια από ορισμένα κράτη μέλη για να ολοκληρωθεί η διαδικασία της εναρμόνισης. Τα θέματα αυτά αναλύονται στη συνέχεια.

Ακριβώς όπως τα κράτη μέλη έχουν εφαρμόσει τα αναγκαία μέσα για την παραγωγή του ΔΚΕ, η Επιτροπή (Eurostat) έχει επίσης εφαρμόσει ένα σύστημα παραγωγής που επιτρέπει την έγκαιρη παραλαβή, επαλήθευση, διαχείριση, αποθήκευση και διάδοση των δεδομένων που αφορούν το δείκτη κόστους εργασίας. Οι διαδικασίες αυτές τέθηκαν πλήρως σε λειτουργία κατά το 2005.

3. Αξιολογηση της ποιοτητασ (εως τον Οκτωβριο 2006)

3.1 Κράτη μέλη με ικανοποιητική ποιότητα δείκτη κόστους εργασίας

Τα ακόλουθα κράτη μέλη έχουν λάβει όλα τα απαραίτητα μέτρα για να συμμορφωθούν πλήρως με τον κανονισμό: Τσεχική Δημοκρατία, Δανία, Γερμανία, Εσθονία, Ισπανία, Λετονία, Λιθουανία, Λουξεμβούργο, Κάτω Χώρες, Αυστρία, Πολωνία, Πορτογαλία, Σλοβενία, Σλοβακική Δημοκρατία και Ηνωμένο Βασίλειο.

Βάσει των σειρών ΔΚΕ που διαβιβάστηκαν από αυτά τα κράτη μέλη, και ιδιαίτερα των μεταδεδομένων που τις συνοδεύουν, η ποιότητα των χρονικών σειρών του δείκτη κόστους εργασίας δεν αμφισβητήθηκε και επομένως θεωρείται ικανοποιητική.

Ωστόσο, οι Κάτω Χώρες δεν έχουν παραδώσει την έκθεση σχετικά με την ποιότητα που απαιτείται από τον κανονισμό. Επομένως, η αξιολόγηση της ποιότητας για τις Κάτω Χώρες δεν έχει ολοκληρωθεί και δεν μπορεί να δοθεί πλήρης εγγύηση για την ποιότητα. Επίσης, παρόλο που η ποιότητα έχει αξιολογηθεί και έχει κριθεί επαρκής γι’ αυτό το τμήμα των σειρών ΔΚΕ, δύο κράτη μέλη εξακολουθούν να παρουσιάζουν ελλείψεις όσον αφορά τις ιστορικές χρονοσειρές:

Λετονία

Συγκρισιμότητα. Δεν υπάρχουν ιστορικά δεδομένα (1996).

Ηνωμένο Βασίλειο

Πληρότητα. Οι σειρές δεικτών δεν παρέχονται σε μορφή διορθωμένη βάσει των εργάσιμων ημερών ή με εποχική διόρθωση και διόρθωση βάσει των εργάσιμων ημερών (1996-1999).

3.2 Κράτη μέλη με ελλείψεις στην ποιότητα

Από την εξέταση της Επιτροπής (Eurostat) διαπιστώθηκε ότι η ποιότητα του ΔΚΕ δεν είναι από κάθε άποψη επαρκής για να καλύψει τις απαιτήσεις του κανονισμού (ΕΚ) αριθ. 450/2003 για τα ακόλουθα κράτη μέλη: Βέλγιο, Ελλάδα, Γαλλία, Ιρλανδία, Ιταλία, Κύπρος, Ουγγαρία, Μάλτα, Φινλανδία και Σουηδία.

Η Κύπρος δεν έχει παραδώσει την έκθεση σχετικά με την ποιότητα που απαιτείται από τον κανονισμό, με αποτέλεσμα η αξιολόγηση όλων των πτυχών της ποιότητας να μην είναι απόλυτα ακριβής.

Λεπτομερής ανάλυση των ελλείψεων που διαπιστώθηκαν σχετικά με την ποιότητα:

Βέλγιο

Επικαιρότητα. Η επικαιρότητα των σειρών δεικτών που διαβιβάστηκαν δεν πληροί τη νομική υποχρέωση. Η καθυστέρηση υπερέβη τις 200 ημέρες κατά το 2005 (αντί για τις απαιτούμενες 70 ημέρες). Κατά το 2006, αφού δοκίμασαν διάφορες λύσεις, οι βελγικές αρχές κατόρθωσαν να περιορίσουν την καθυστέρηση στη διαθεσιμότητα των διοικητικών δεδομένων.

Πληρότητα. Οι σειρές δεικτών δεν παρέχονται σε μορφή διορθωμένη βάσει των εργάσιμων ημερών ή με εποχική διόρθωση και διόρθωση βάσει των εργάσιμων ημερών.

Ελλάδα

Επικαιρότητα. Η επικαιρότητα των σειρών δεικτών που διαβιβάστηκαν δεν πληροί τη νομική υποχρέωση. Η καθυστέρηση έφτασε σχεδόν τις 270 ημέρες κατά το 2005 (αντί για τις απαιτούμενες 70 ημέρες). Κατά το 2006 υπήρξε μια μικρή βελτίωση, αλλά η καθυστέρηση διαβίβασης εξακολουθεί να υπερβαίνει την νόμιμη προθεσμία.

Συγκρισιμότητα. Δεν υπάρχουν οι ιστορικές σειρές (1996-1999).

Γαλλία

Ακρίβεια. Οι εργασθείσες ώρες αντικαταστάθηκαν από τις αμειφθείσες συμβατικές ώρες των υπαλλήλων πλήρους απασχόλησης σε επιχειρήσεις με προσωπικό 10 ή περισσότερους υπαλλήλους.

Ιρλανδία

Ακρίβεια. Οι εργασθείσες ώρες αντικατοπτρίζουν περισσότερο τις αμειφθείσες ώρες παρά τις εργασθείσες ώρες. Ένα μειονέκτημα είναι ότι οι μη τακτικές αμοιβές των υπαλλήλων δεν περιλαμβάνονται στη μέτρηση του κόστους εργασίας για το δείκτη κόστους εργασίας.

Επικαιρότητα. Η επικαιρότητα των σειρών δεικτών που διαβιβάστηκαν δεν πληροί τη νομική υποχρέωση. Η καθυστέρηση έφτασε τις 100 ημέρες περίπου κατά το 2005 (αντί για τις απαιτούμενες 70 ημέρες). Κατά το 2006 υπήρξε μια μικρή βελτίωση, αλλά η καθυστέρηση διαβίβασης εξακολουθεί να υπερβαίνει την νόμιμη προθεσμία.

Συγκρισιμότητα. Δεν υπάρχουν πλήρεις ιστορικές σειρές (1996-1997).

Πληρότητα. Οι σειρές δεικτών δεν παρέχονται σε μορφή διορθωμένη βάσει των εργάσιμων ημερών ή με εποχική διόρθωση και διόρθωση βάσει των εργάσιμων ημερών.

Ιταλία

Πρόσβαση. Ο ιταλικός δείκτης κόστους εργασίας ταξινομήθηκε από τις ιταλικές αρχές ως «εμπιστευτικού χαρακτήρα» για το δεύτερο τρίμηνο του 2005· επομένως δεν είναι δυνατόν να δημοσιευτεί, αλλά μπορεί μόνο να χρησιμοποιηθεί για τις συνολικές στατιστικές της Ευρωπαϊκής Ένωσης. Αυτό οφείλεται σε αβεβαιότητες σχετικά με την ποιότητα των σχετικών σειρών εργασθεισών ωρών.

Κύπρος

Συγκρισιμότητα. Δεν υπάρχουν πλήρεις ιστορικές σειρές (1996-1999).

Πληρότητα. Οι σειρές δεικτών δεν είναι πλήρεις, καθώς δεν παρέχονται με εποχική διόρθωση και διόρθωση βάσει των εργάσιμων ημερών.

Ουγγαρία

Ακρίβεια. Τα δεδομένα αφορούν ιδιωτικές επιχειρήσεις που απασχολούν 5 τουλάχιστον άτομα και κρατικούς οργανισμούς όλων των κατηγοριών μεγέθους.

Μάλτα

Συγκρισιμότητα. Δεν υπάρχουν πλήρεις ιστορικές σειρές (1996-1999).

Πληρότητα. Οι σειρές δεικτών δεν είναι πλήρεις, καθώς δεν παρέχονται σε μορφή διορθωμένη βάσει των εργάσιμων ημερών ή με εποχική διόρθωση και διόρθωση βάσει των εργάσιμων ημερών.

Φινλανδία

Ακρίβεια. Τα δεδομένα αφορούν μόνο τους υπαλλήλους πλήρους απασχόλησης. Η τριμηνιαία μεταβολή στο κόστος εργασίας μετά το πρώτο τρίμηνο του 2005 έχει υπολογιστεί με βάση τη μεταβολή στα έσοδα για τον κανονικό χρόνο εργασίας. Γενικά, υπάρχουν μεγάλες καθυστερήσεις – έως και 2 χρόνια – σε πολλές από τις πηγές που χρησιμοποιούνται για την κατάρτιση του ΔΚΕ. Κατά συνέπεια, όσον αφορά τη Φινλανδία, στην παρούσα εφαρμογή του δείκτη κόστους εργασίας δεν λαμβάνεται πλήρως υπόψη η βραχυπρόθεσμη εξέλιξη του ωριαίου κόστους εργασίας με την ακρίβεια που θα έπρεπε και οι σημαντικές αναθεωρήσεις περιορίζουν τη χρησιμότητά της.

Σουηδία

Ακρίβεια. Μία έλλειψη είναι ότι τα επιμίσθια που δεν χορηγούνται σε τακτή χρονική βάση δεν περιλαμβάνονται στη μέτρηση του κόστους εργασίας. Τα δεδομένα καλύπτουν μόνο τον ιδιωτικό τομέα.

Πληρότητα. Οι σειρές δεικτών δεν παρέχονται σε μορφή διορθωμένη βάσει των εργάσιμων ημερών ή με εποχική διόρθωση και διόρθωση βάσει των εργάσιμων ημερών.

4. Προσφατεσ ενεργειεσ της Ευρωπαϊκήσ Επιτροπήσ (Eurostat) και των κρατών μελών

Κατά το 2006, η Επιτροπή (Eurostat) σε συνεργασία με τα κράτη μέλη ολοκλήρωσε την αξιολόγηση των μελετών σκοπιμότητας για τη διεύρυνση του πεδίου εφαρμογής του ΔΚΕ ώστε να καλύψει οικονομικές δραστηριότητες όπως η δημόσια διοίκηση, η εκπαίδευση και η υγειονομική περίθαλψη (NACE Αναθ.1 τμήματα Λ έως Ξ) και για την ανάπτυξη ενός δείκτη που δεν θα περιλαμβάνει τα επιμίσθια (άρθρο 10 του κανονισμού (ΕΚ) αριθ. 450/2003). Το σχέδιο κανονισμού της Επιτροπής για τη διεύρυνση της συλλογής δεδομένων υποβλήθηκε το Νοέμβριο του 2006. Αντίθετα, δεν έχει ληφθεί ακόμη απόφαση σχετικά με το δείκτη στον οποίο δεν θα λαμβάνονται υπόψη τα επιμίσθια που δεν χορηγούνται σε τακτή χρονική βάση, επειδή από τις έρευνες έχει διαπιστωθεί ότι εξακολουθούν να απαιτούνται περισσότερες προσπάθειες σχετικά με τους ορισμούς και ιδίως σχετικά με τον τρόπο με τον οποίο ο δείκτης αυτός θα μπορούσε να λειτουργήσει σ’ ένα αποδεκτό επίπεδο ποιότητας.

Αντικείμενο προκαταρκτικής εξέτασης αποτέλεσαν και άλλα ζητήματα που αφορούν την καταλληλότητα και την ακρίβεια του ΔΚΕ. Πρώτον, προσδιορίστηκε η ανάγκη των χρηστών να διαχωριστεί ο δείκτης μεταξύ του ιδιωτικού και του δημόσιου τομέα. Μια μερική λύση θα είναι η προαναφερθείσα διεύρυνση της NACE και η ανάλυση ανά οικονομική δραστηριότητα την οποία προσφέρει. Δεύτερον, επειδή η μεγάλη μεταβλητότητα ορισμένων σειρών δεικτών αποδίδεται στην υψηλή μεταβλητότητα των εργασθεισών ωρών, θα ήταν ίσως ενδιαφέρον, ή και αναγκαίο, να διαβιβάζονται δύο ξεχωριστά στοιχεία για το ΔΚΕ – το τριμηνιαίο κόστος εργασίας και οι τριμηνιαίες εργασθείσες ώρες.

5. ΣΥΜΠΕΡΑΣΜΑΤΑ

Δεκαπέντε κράτη μέλη έχουν συμμορφωθεί με τον κανονισμό όσον αφορά τις ποιοτικές πτυχές που αξιολογήθηκαν. Ωστόσο, δύο από αυτά εξακολουθούν να παρουσιάζουν προβλήματα όσον αφορά τη διαθεσιμότητα, τη συγκρισιμότητα ή τη διόρθωση βάσει των εργάσιμων ημερών και την εποχική διόρθωση των ιστορικών σειρών ΔΚΕ.

Δέκα κράτη μέλη εξακολουθούν να παρουσιάζουν ελλείψεις όσον αφορά μία ή περισσότερες ποιοτικές πτυχές του ΔΚΕ. Οι ελλείψεις αυτές συνδέονται κυρίως με το στοιχείο της ακρίβειας. Ο ορισμός και η κάλυψη ορισμένων πτυχών του ΔΚΕ δεν πληρούν απολύτως τη νομική υποχρέωση. Η ανεπαρκής επικαιρότητα, οι σειρές δεικτών που δεν παρέχονται σε μορφή διορθωμένη βάσει των εργάσιμων ημερών ή με εποχική διόρθωση και οι ελλιπείς ιστορικές σειρές αποτελούν αιτίες μείωσης της ποιότητας των σειρών ΔΚΕ.

Δύο κράτη μέλη δεν έχουν ολοκληρώσει την έκθεση σχετικά με την ποιότητα που απαιτείται από τον κανονισμό.

Η Επιτροπή (Eurostat) θα παρακολουθεί τακτικά τα θέματα μη συμμόρφωσης και ποιότητας που εξακολουθούν να υπάρχουν μέσω των δεδομένων που παραδίδονται και άλλων εθνικών εγγράφων. Στις περιπτώσεις που οι επιθυμητές ή προγραμματισμένες βελτιώσεις δεν έχουν προχωρήσει αρκετά, θα επικοινωνήσει με τις εθνικές αρχές.

Επειδή οι σειρές δεικτών της Ευρωπαϊκής Ένωσης για το κόστος εργασίας χρησιμοποιούνται συχνά για την παρακολούθηση των εξελίξεων όσον αφορά το κόστος εργασίας στην ΕΕ και στα κράτη μέλη της, είναι πολύ σημαντικό οι εθνικές αρχές να παρέχουν δεδομένα πολύ υψηλής ποιότητας. Ωστόσο, πρέπει να τονιστεί ότι η κατάσταση έχει βελτιωθεί σε μεγάλο βαθμό από την πρώτη φορά που εφαρμόστηκε πλήρως ο κανονισμός στις αρχές του 2005. Όλα τα κράτη μέλη – και όχι μόνο όσα εφαρμόζουν πλήρως τον κανονισμό – διέθεσαν πόρους σε ενέργειες εφαρμογής ώστε να επιτύχουν σειρές δεικτών με μεγαλύτερη συγκρισιμότητα και επικαιρότητα. Το γεγονός αυτό έχει σαφώς αυξήσει συνολικά την ποιότητα και κατά συνέπεια τη δυνατότητα αξιοποίησης των δεδομένων.

ANNEX

Details of forthcoming National Improvement Activities (Member States' contributions)

Spain

The main problem of the Labour Cost Index in Spain is timeliness.

The source of information for compiling the LCI is the Quarterly Labour Cost Survey (QLCS) which has been conducted by the National Statistics Institute (INE) since 2000. The ongoing work to obtain the results takes 80 days or more, depending on the quarter. During the summer months, the industrial holidays have the effect of extending the data collection period.

Since wages and salaries in Spain are usually paid on a monthly basis and payments of Social Security contributions are also made monthly by law, the QLCS questionnaire asks for monthly data. The information requested is based on the official documents that employers have to submit to the worker and to the Social Security. Therefore, the legal time limits for the submission of these documents are observed and, consequently, it is not possible to bring forward the final results.

In order to obtain the LCI results on time, at t+70 days, a provisional LCI of one quarter t is obtained and published with the information received and validated up to that time. The validation and imputation processes continue until t+80, when the QLCS is published with the final results. The revised LCI is obtained at t+80. At (t+1) +70, the provisional LCI for quarter t+1 is published, together with the revised LCI for quarter t.

Ireland

Ireland is in the process of implementing a strategy to improve the coverage of information on earnings and labour costs. One element of this is a new annual structural survey of employees (the National Employment Survey, or NES) that will collect information on earnings and the factors that influence earnings (age, occupation, length of service etc.). The NES will monitor the structure of earnings on an annual basis, as well as providing a vehicle for collecting other enterprise-related data on matters such as vocational training etc.

The other element is a new quarterly survey: the Earnings, Hours and Employment Costs Survey (EHECS). This survey will provide comparable and timely data on labour costs across all sectors of the economy and will measure earnings and employment in a more comprehensive and consistent way across the different sectors. It will be aimed at enterprises employing three or more persons.

This survey will collect data on wages and salaries, employers’ social contributions, other non-wage costs, and hours worked for the entire quarter. The expansion of coverage to include these non-wage costs, which are not traditionally included as earnings, will enable the survey to better reflect the cost of employment and the pressure on competitiveness.

The main output of the survey will be an index of labour costs per hour worked, and the survey is designed to monitor the short-term change in labour costs. Given the breakdown requested in the survey, it will be possible to routinely disseminate hourly earnings information with and without bonuses and by broad occupational group.

The EHECS survey is designed to meet national needs and EU requirements and, once it is fully up and running, Ireland will be able to supply LCI data which will be fully compliant with Regulation (EC) No 450/2003. The new EHECS survey will also mean that, in the future, it will not be necessary to carry out a dedicated four-yearly Labour Costs Survey (LCS).

The EHECS survey will ultimately replace all existing short-term earnings surveys currently being carried out by the CSO. The EHECS was launched in 2005 for the industrial and financial sectors. In early 2007 it will be extended to cover the public sector and then, later in the year, the distribution sector. By 2008 it will cover most sectors of the economy from industry to personal services (NACE C to O).

Finland

The Finnish model of compiling the Labour Cost Index is based on data from several statistical sources. The accuracy of the index improves gradually with each revision, as slower statistical sources become available.

In 2005, Statistics Finland started a project for implementing a new production model for the LCI based on direct quarterly collection of primary data from enterprises. Through these measures Finland should be able to comply fully with the Regulations of the LCI from 2009.

[1] COM(2004) 833 τελικό της 27.12.2004.